
משרד המשפטים
הממונה על העמדת מידע לציבור

	ירושלים, ט' באדר א', תשע"ט 

	14 בפברואר, 2019

	בתשובתך נא ציין:

	תיק מס' 2015-19-0042



לכבוד,











א.נ, 

הנדון: בקשה לפי חוק חופש המידע, התשנ"ח-1998
(סימוכין: פנייתך מיום 16/1/2019)
בפנייתך שבסימוכין, ביקשת לפי חוק חופש המידע, התשנ"ח-1998 (להלן: "חוק חופש המידע"), לקבל מידע על אודות פניות הציבור שהוגשו ליחידה לפניות הציבור במשרד המשפטים במהלך חודשים אוקטובר עד דצמבר לנת 2018, באמצעות הטופס המקוון. 
לאחר בירור בקשתך, הריני להשיבך כדלקמן:
1. במהלך חודש אוקטובר 2018, הוגשו 21 פניות בטופס המקוון; במהלך חודש נובמבר 2018, הוגשו 35 פניות בטופס המקוון; במהלך חודש דצמבר, הוגשו 38 פניות בקובץ המקוון. 
2. אשר לשאלתך בדבר מספר הפניות שהוגשו בטופס המקוון אשר נשלח להן, עם קבלתן,  אשור קבלה – הריני להשיבך כי כל הפניות מקבלות מענה מידי בחיווי אוטומטי, בצירוף מספר הטופס המקוון.  
3. לשאלתך בדבר מספר הפניות בטופס המקוון שנשלח להן, עם קבלתן, אשור קבלה שכולל או ללא מספר פנייה – הריני להשיבך כי אישור קבלה מהותי, שאינו אוטומטי, נשלח אך ורק בתוך 14 ימים ממועד קבלת הפנייה, והוא כולל את מספר הפנייה.
4. לשאלתך בדבר מספר הפניות בטופס המקוון שנשלח להן משוב תוך 15 , 30 , 45 , 60 ומעל 60 ימים  - הריני להשיבך כאמור, כי כל הפניות מקבלות חיווי אוטומטי מיידי.
5. לשאלתך בדבר מספר הפניות בטופס המקוון אשר נשלחה להן תשובה תוך 15 , 30 , 45 , 60 ומעל 60 ימים  - הריני להשיבך כי לא ניתן לאסוף את המידע המבוקש מהמערכת הממוחשבת שבשימוש. בימים אלו נעשית עבודת מטה לפיתוח האפשרות להפיק דוח ממוחשב שיפרט את המידע המבוקש. כמו כן, איסוף המידע באופן ידני אינו אפשרי בהקצאת משאבים סבירה. לפיכך, בקשתך לעניין זה נדחית לפי סעיף 8(3) ו-8(1) לחוק חופש המידע.  
הנני להודיעך כי לפי סעיף 17 לחוק חופש המידע יש בידך לעתור כנגד החלטה זו לבית המשפט לעניינים מנהליים בירושלים, בתוך 45 יום.

